อินเดีย จีน และรัสเซีย กำลังกำหนดวิธีการร่วมกัน สำหรับขบแก้ปัญหาระดับโลก
หลังจากเสร็จการเจรจากันที่อินเดีย รัฐมนตรีว่าการกระทรวงการต่างประเทศของอินเดีย จีนและรัสเซียกล่าวว่า กำลังกำหนดวิธีการร่วมกันสำหรับขบแก
ในวันอังคาร อินเดียจีนและรัสเซียออกถ้อยแถลงร่วมกัน หลังจากเสร็จการประชุมระหว่างรัฐมนตรีว่าการกระทรวงการต่างประเทศของทั้งสามประเทศที่เมืองบังกาลอร์ที่ระบุว่าการพัฒนาในทั้งสามประเทศเป็นไปอย่างรวดเร็วขึ้น ทั้งๆ ที่เกิดวิกฤติการณ์ทางการเงินเมื่อเร็วๆนี้ ถ้อยแถลงระบุด้วยว่า ทั้งสามประเทศจะดำเนินงานร่วมกัน เพื่อให้วางใจได้ว่า โลกจะมีสันติภาพและเสถียรภาพ รัฐมนตรีว่าการกระทรวงการต่างประเทศอินเดียเอส เอ็ม กฤษณะ กล่าวไว้ตอนนี้ว่า "เราตกลงกันด้วยว่า การดำเนินการแบบไตรภาคี เพื่อต่อต้านการก่อการร้ายและอาชญากรรมข้ามชาติจะเอื้ออำนวยเสถียรภาพ และการพัฒนาให้กับทั่วทั้งโลก" ถ้อยแถลงฉบับนั้นระบุต่อไปว่าอินเดียจีนและรัสเซียต่างมองเห็นว่าการที่โลกร้อนขึ้นเป็นภัยคุกคามอย่างร้ายแรง และจะร่วมงานกันเพื่อทำให้การประชุมเกี่ยวกับการปล่อยก๊าซเรือนกระจกสู่บรรยากาศโลก ซึ่งจะทำกัน ณกรุงโคเปนเฮเก้นในเดือนธันวาคม ปีนี้นั้นประสพความสำเร็จ อินเดียจีนและรัสเซียรวมอยู่ในหมู่ประเทศ ที่ก่อให้เกิดมลพิษมากที่สุดในโลก ในถ้อยแถลงดังกล่าว ทั้งสามประเทศระบุว่ามีความคิดเห็นตรงกันในเรื่องต่างๆที่เป็นประเด็นปัญหาระดับโลก รัฐมนตรีว่าการกระทรวงการต่างประเทศจีน หยางเจี๋ย ฉือ กล่าวว่าภัยคุกคามใหม่ๆ อย่างเช่นการก่อการร้ายและความมั่นคงด้านพลังงานกำลังกลายเป็นปัญหาที่ต้องหาทางแก้ไขให้ได้อย่างเร่งด่วนมากยิ่งขึ้นทุกที เขากล่าวไว้ตอนนี้ว่า "จีนอินเดียและรัสเซียต่างก็เป็นประเทศที่กำลังเจริญมากขึ้นเรื่อยๆ และมีจุดยืนเกี่ยวกับประเด็นปัญหาระหว่างประเทศและประเด็นปัญหาระดับภูมิภาคที่คล้ายคลึงกัน" รัฐมนตรีว่าการกระทรวงการต่างประเทศอินเดีย และของจีนต่างกล่าวว่าได้ทำการเจรจาแบบทวิภาคีกันด้วยเพื่อพยายามสลายความไม่ลงรอยกันระหว่างสองประเทศยักษ์ใหญ่แห่งเอเชียที่เกิดขึ้นเมื่อไม่นานมานี้ ฐมนตรีว่าการกระทรวงการต่างประเทศอินเดียกล่าวว่าเขารู้สึกพอใจในผลที่ได้จากการเจรจาอันเป็นส่วนหนึ่งของกระบวนการสร้างสรรค์ความไว้วางใจ และความเข้าใจอันดีระหว่างจีนและอินเดีย การประชุมระหว่างรัฐมนตรี ว่าการกระทรวงการต่างประเทศของทั้งสามประเทศมีขึ้นสามวันหลังจากที่นายกรัฐมนตรีอินเดียพบหารือนอกรอบ กับนายกรัฐมนตรีจีนระหว่างที่มีการประชุมสุดยอดของสมาคมอาเซียนที่ประเทศไทยซึ่งนายกรัฐมนตรีอินเดียและของจีนกล่าวว่า จะดำเนินงานเพื่อสร้างสรรค์ให้เกิดความไว้วางใจทางการเมืองกันมากขึ้น จีนไม่พอใจที่องค์ดาไล ลามะผู้นำด้านศาสนาของธิเบตจะไปเยือนแคว้นอรุณจันทประเทศของอินเดีย ซึ่งจีนอ้างว่าดินแดนส่วนมากของแคว้นดังกล่าวเป็นดินแดนของจีน เมื่อเร็วๆ นี้ จีนยังแสดงอาการรำคาญใจที่นายกรัฐมนตรีอินเดียมานโมฮาน ซิงห์ไปเยือนแคว้นนั้นเมื่อเร็วๆ นี้แคว้นดังกล่าวเป็นตัวการที่ก่อให้เกิดการพิพาท เกี่ยวกับพรมแดนระหว่างอินเดียและจีน ในระยะไม่กี่สัปดาห์มานี้สื่อมวลชนอินเดียลงข่าว เกี่ยวกับการที่จีนล่วงล้ำเขตพรมแดนอย่างเกรียวกราวเช่นกันด้วยแต่ทั้งอินเดียและจีน ต่างไม่ให้ความสำคัญเกี่ยวกับรายงานข่าวเหล่านั้น เจ้าหน้าที่อินเดียกล่าวว่าการพบหารือระหว่างรัฐมนตรีว่าการกระทรวงการต่างประเทศอินเดีย จีนและของรัสเซียเมื่อวันอังคารมีจุดมุ่งจะที่ลดความไม่ลงรอยระหว่างกัน เกี่ยวกับประเด็นปัญหาทางการเมืองและระดับภูมิภาค